ПЛАН РАДА УЧЕНИЧКОГ ПАРЛАМЕНТА
Школска година: 2026/2027.
Циљ рада
Циљ рада Ђачког парламента је да ученици активно учествују у животу и раду школе, предлажу и реализују активности које доприносе стварању пријатнијег, безбеднијег и подстицајнијег школског окружења, развијају одговорност, толеранцију, тимски дух и културу дијалога.
Посебна пажња биће посвећена очувању животне средине, развијању лепог и примереног говора, превенцији вршњачког насиља, хуманости, солидарности, здравим стиловима живота и унапређивању школског простора.
Састав Ученичког парламента
Парламент чине по два представника ученика сваког одељења седмог и осмог разреда у школи.
По избору руководства одељенских заједница, та два представника могу да дају мишљења и предлоге стручним органима школе о правилима понашања у школи, годишњем програму рада, школском развојном плану, слободним и ваннаставним активностима, учешћу на спортским и другим такмичењима и организацији свих манифестација ученика у школи и ван ње. Разматрају односе и сарадњу ученика и наставника или стручног сарадника и обавештавају ученике о питањима од посебног значаја за њихово школовање. Чланови Парламента бирају председника из својих редова, заменика председника и записничара.
План активности
	Период
	Активност
	Начин реализације

	Септембар
	„Наш парламент – наше идеје“
	Представљање чланова парламента, договор о начину рада и прикупљање предлога ученика
1. Конституисање Ученичког парламента
1. Пословник о раду Ученичког парламента
1. Избор руководства
1. Анализа рада у претходној школској години
1. Постављање кутије поверења у школском ходнику

	Септембар
	Анкета „Шта бисмо променили у нашој школи?“
	Ученици предлажу шта би желели да се унапреди у школи

	Октобар
	„Засади дрво – остави траг“
	Садња дрвећа, цвећа или украсног биља у школском дворишту уз договор са управом школе

	Октобар
	„Чисто двориште – наша одговорност“
	Уређивање школског дворишта и постављање ученичких еколошких порука

	Новембар
	„Речи граде, речи руше“
	Кампања за смањење употребе ружних и увредљивих речи

	Новембар
	„Недеља лепих речи“
	Ученици сваког дана упућују некоме лепу реч, захвалност или похвалу

	Децембар
	„Кутија добрих дела“
	Ученици остављају поруке о добрим делима која су учинили или којима су били сведоци

	Децембар
	Хуманитарна акција
	Прикупљање школског прибора, играчака, гардеробе или других потребних ствари за ученике/породице којима је помоћ потребна

	Фебруар
	„Идеје које покрећу“
	Предлози идеја за школски часопис

	Фебруар
	Дан без увреда
	Једнодневни изазов: трудимо се да не користимо увредљиве речи, подсмех и омаловажавање

	Март
	„Чувари природе“
	Акција прикупљања отпада и уређења зелених површина у школском дворишту

	Април
	„Месец добрих дела“
	Свако одељење осмишљава и реализује једно добро дело – У сусрет Ускрсу: изложбе радова и ускршњих јаја

	Април
	„Реци НЕ насиљу, реци ДА другарству“
	Радионице, плакати, поруке и ученички видео/литерарни радови

	Мај
	„Школа какву желимо“
	Ученици дају предлоге за побољшање школског живота и простора

	Мај
	Дан школског дворишта
	Заједничко уређивање дворишта, садња цвећа и уређење ученичких простора

	Јун
	„Година за памћење“
	Представљање реализованих активности
1. Избор ђака генерације
1. Испраћај матураната – помоћ у организацији матурске вечери и завршних испита



У Темерину, 28.08.2026. године
Наставница Маја Грковић
